આ દરમિયાન દુશીલાનો હાથ પકડીને ગાંધારીનું સભામાં આગમન થાય છે.ગાંધારી કર્ણને કહે છે…કર્ણ!તારી જીભ વશમા રાખ…તું અધમ ,દુષ્ટ અને પાપી છે.તું ચાંડાલ છે.તું સુતપુત્ર નથી પણ રાક્ષસ છે.નારી ભલેને વેશ્યા હોય પણ વેશ્યાને વેશ્યા કહીને સંબોધન ક્રરવું આ આર્ય સંસ્કૃતિમાં નથી આવતું.તે મારી પુત્રવધુંને વેશ્યા કહ્યું છે.તારો અંત નજીકમાં છે.તું રાધાનો પુત્ર નથી.તું કોઇ પીચાશ કે રાક્ષસનો પુત્ર છે..ખબરદાર!!હવે એક શબ્દ આગળ બોલશે તો…ભગવાન શંકરનાં સમ..મારી આંખેથી પાટા ઉતારીને તારો વધ કરી નાખીશ…સુતપુત્ર તું તારું આસન સંભાળ.